שמחה בכניסת השבת

**▪ גמרא** (קיט.) ר' חנינא התעטף מבעו''י ואמר 'בואו נצא לקראת שבת המלכה', ר' ינאי לבש בגדיו ואמר 'בואי כלה'.
🟋 מגמרא זו למדים שצריך לקבל השבת בשמחה כמו שאמוראים אלו קראו לשבת מרוב חביבותה בעיניהם.

**▪** השו''ע כתב שילבש בגדיו היפים וישמח בכניסתה. הרמ''א הוסיף שילבש בגדי שבת מיד אחרי רחיצת השבת וזהו כבוד השבת ולכן ירחץ סמוך לשבת שילבש מיד.

**מ''ב:** עד מתי צריך ללבוש בגדי שבת? עד לאחר ההבדלה (האר''י- עד סעודה רביעית, מנהג העולם עד השינה).
באיזה צורה מקבלים את השבת? בבית הכנסת עומדים לכיוון מערב ומקבלים, יש נוהגים לצאת לחוץ כהאר''י.

בגדי השבת

**▪ גמרא** (קיג:) 'וכבדתו מעשות דרכיך', הכוונה שמלבוש השבת לא יהיה כמו המלבוש של חול.
רב הונא אומר שאם אין לו להחליף ישלשל בגדיו כמנהג עשירים.

**▪** השו''עכתב שיחליף בגדיו לבגדים נאים לשבת, ואם אין לו- לפחות ישלשל בגדיו כדרך כבוד.
**מ''ב:** האם אפשר ללבוש בשבת מה שלבש בחול? טוב שלא.
אם נמצא לבד בשבת, יכול ללבוש בגדי חול? צריך ללבוש בגדי שבת, כי עושים כן לכבוד השבת.

סידור הבית בערב שבת

**▪ גמרא** (קיט:) ר' יוסי לימדנו שיש 2 מלאכים שמלווים את האדם (טוב ורע) וכשחוזר מבית הכנסת אם הבית מסודר (נר דלוק, שולחן ערוך ומיטה מוצעת)- מלאך טוב אומר 'יהי רצון שתהא לשבת אחרת' והרע עונה אמן בעל כרחו וכן הפוך חלילה.

**▪** השו''עכתב שיסדר שולחנו, יציע המיטות ויתקן כל ענייני הבית כדי שימצאנו מסודר כשחוזר מבית הכנסת.
הרמ''א כותב שיהיה השולחן ערוך כל השבת ואין לשנות.
**מ''ב:** איזה מיטות מדובר? על המיטות שישבו עליהם לסעודה בזמנם וטוב גם את המיטה שישן עליה.
לרמ''א, עד מתי צריך שיהיה ערוך? מה לגבי מפות? עד אחרי ההבדלה, יש נוהגים לשים 2 מפות כדי שבשעת ניעור המפה לא יהיה השולחן גלוי.

המקבל שבת מבעו''י

הקדמה: המרדכי כתב שהעונה 'ברכו' של ערבית, אפי' לפני זמן ביה''ש אסור כמו שבת עצמה, הב''י כתב שהמנהג לקבל שבת ב-'מזמור שיר ליום השבת'.

שו''ע הביא את המרדכי הנ''ל וכתב את שיטתו שהחל מאמירת 'מזמור שיר..' נאסר במלאכה.
**מ''ב:** בכל זמן במהלך היום? לא, אלא רק מפלג המנחה.
מה דין אשכנזים בקבלת שבת ב'מזמור שיר? הדרכ''מ כתב שלא נהגו לומר כלל, המג''א כתב שמנהגם כן לומר אך לא לקבל בכך שבת.

זמן ההדלקה לאינו בקי

**▪ משנה** (לה.) רבה אמר שמי שלא יודע לשער זמן זה- ידליק כשהחמה בראשי האילנות, וביום מעונן מתי שהתרנגולות על הקורות ובשדה מתי שהעורבים יושבים שם.

שו''ע פסק כגמרא.
**מ''ב:** דווקא בראשי האילנות? לא, ה''ה בראשי הגגות.
האם ניתן לסמוך על שעון? אם יודע שמדויק- מותר לסמוך לכתחילה.

מצוות תוספת שבת

**▪ גמרא** (יומא פא:)- "ועניתם את נפשותיכם בתשעה לחודש בערב", מצד אחד לא מתחילים להתענות בתשיעי ומצד שני רשום 'בערב' ולא בעשירי ממש ולכן למדו שצריך להוסיף זמן. לגבי יציאת הצום גם צריך להוסיף שנא': 'מערב עד ערב'.
מיוה''כ למדו שיש מצווה כללית של תוספת זמן קודש (יו''ט, שבתות גם שנאמר באותו פסוק- 'תשבתו', 'שבתכם').

**▪** לרי''ף ולרא''ש ישנה מצווה להוסיף בכל זמן קודש, אמנם לרמב''ם ישנה מצווה רק ביוה''כ.

**▪** השו''ע פסק כרא''ש ורי''ף וכותב בלשון י''א שצריך להוסיף החל משקיעה ראשונה (פוסק כר''ת) ובלבד שיוסיף זמן שנחשב ודאי חול. הרמ''א כותב שרשאי מפלג המנחה.

**מ''ב:** איך מקבלים תוספת זו? בדיבור/בברכו, מנהג אשכנז בהדלקת נרות.
האם מספיק להוסיף 'שנייה'? לא די 'כל שהוא', צריך קצת יותר.

זמן בין השמשות

**▪ גמרא** (לד:, לה.) הגמרא אומרת שביה''ש זה משקיעה עד שהרקיע התחתון מחשיך (שיעור 3/4 מיל, מיל זה 18/22 דק' ואם 18- 3/4 זה 13.5 דק').

**▪** ר''ת: לאחר תחילת שקיעה ראשונה יש 3 ורבע מיל ואז מתחילה שקיעה שנייה מתחיל בין השמשות למשך 3/4 מיל ואז צאת הכוכבים.
גאונים: משקיעה (כיסוי השמש מעינינו) מתחיל ביה''ש עד צא''ה.
יראים: לפני השקיעה יש 3/4 מיל שהוא ביה''ש.

**▪** השו''ע פסק כר''ת, הגר''א כגאונים והמשנ''ב חשש לכתחילה לדעת היראים.
**-** לכן מן הראוי להדליק נרות ולפרוש ממלאכה כדי לצאת יד''ח כולם וכמובן שאין המנהג כשו''ע בהכנסת השבת.

המותר והאסור בבין השמשות [ראה סימן שמב]

**▪ גמרא** (כה:)- 'ספק חשכה ספק אינה חשכה אין מעשרין את הודאי (מתקן) ואין מטבילים את הכלים (כנ''ל) ואין מדליקים את הנרות, אבל מעשרים את הדמאי (לא תיקון כי הרוב מעשרים) ומערבין (חצרות) וטומנין את החמין.
🟋 ספק חשכה = חשכה, למעט כמה מקרים.

**▪** הראשונים נחלקו לגבי עשיית איסורי דרבנן בביה''ש.
לרמב''ם מותר לצורך מצווה/כשטרוד ונחפז, להגהות המרדכי אסור כי נחשב שבת לגמרי.

**▪** השו''ע [כרמב''ם] כתב כגמרא ובנוסף אמר שמותר לומר לגוי מלאכות דרבנן לצורך גדול/למצווה.
**מ''ב:** מה הדין במסופק אם הגיע ביה''ש? כביה''ש.
מה גדר 'נחפז'? כל דבר שיצטער אם לא נעשה, יש להחמיר אם לא לצורך שבת. אך בהפסד/צורך גדול- מותר ובפרט אמירה לגוי.

שאלת בני ביתו סמוך לחשכה

**▪ משנה** (לד.) 'שלושה דברים צריך אדם לומר בתוך ביתו ע''ש עם חשיכה: עשרתם? ערבתם? הדליקו את הנר!

**▪** הטור ציין כי כיום שלא מעשרים אין צורך לשאול זאת, אלא ישאל אם הפרישו חלה.

שו''ע: סמוך לחשיכה ישאל את אנשי ביתו בלשון רכה אם עישרו, עירבו, הפרישו חלה וכן יאמר להדליק נרות.
**מ''ב:** האם צריך לשאול כשלא מצוי (למשל כשיש עירוב קיים)? אין צורך, אלא יזכיר להדליק נר ולפרוש ממלאכה.

סדר נטילת ציפורניים

**▪** שו''ע [ע''פ הכלבו]: מצווה לגלח הציפורניים בע''ש, הרמ''א מוסיף שסדר הנטילה הוא לא כסדר ומתחיל בקמיצת שמאל בסדר הנ''ל: דבהג''א בשמאל, דבאג''ה בימין.
**מ''ב:** צריך להקפיד על סדר זה? לכתחילה כן, למרות שהאר''י לא נהג.
מה עושים עם הציפורניים? 'שורפן חסיד, קוברן צדיק וזורקן רשע שמא תפיל אישה עוברה' ואם נפל יטאטא המקום.

רחיצה לפני שבת

**▪ גמרא** (כה:)- 'כך היה מנהגו של ר' יהודה בר אלעאי- ע''ש מביאים לו עריבה מלאה חמין ורוחץ פניו ידיו ורגליו.

**▪** הראשונים למדים מכאן שיש מצווה להתכונן לשבת במגוון דרכים כחפיפת הראש (מרדכי), גזיזת ציפורניים (כלבו) ועוד.

**▪** השו''ע כתב שמצווה לרחוץ פניו, ידיו ורגליו במים חמים מבעו''י וכן מצווה לחפוף ראש ולקצוץ ציפורניים.
הרמ''א כותב שמצווה לרחוץ כל גופו בחמים ורק אם לא יכול- ירחוץ פניו, ידיו ורגליו וכן מצווה לגלח שערות ראשו אם ארוכות הן.
**מ''ב:** למה רוחצים? זו חובה גמורה? מפני כבוד השבת, אין זו חובה גמורה אלא מצווה והנמנע לא נענש.
יוצאים יד''ח במים קרים? לא.
מי שאין לו זמן יכול להסתפק בפניו וידיו ללא רגליו? כיום כן, פעם לא כי היו הולכים יחפים ורגליהם התלכלכו.
ממתי ניתן לקיים מצווה זו? נכון ביום שישי כי אז ניכר שלכבוד שבת, אמנם בדחק יכול גם בחמישי.

**בגמרא** נחלקו אמוראים בהסבר מחלוקתם, ***רבה*** אומר שר' יהודה מודה לחכמים בזיתים וענבים שאם יוצא מהם אסור, וחכמים מודים לר' יהודה שבשאר פירות אם מייעדם לאוכל- היוצא מהם מותר.
***רב נחמן***מסביר שמחלוקתם היא רק לגבי 'תותים ורימונים' לעניין יצאו מעצמן (ענבים- היוצא אסור, 'שאר פירות' כלומר שאין רגילים לסוחטם- מותר לסחוט, תותים ורימונים- לר' יהודה מותר כי עומדים לסחיטה ולא נוח לו ביציאת המשקה, לחכמים אסור כי משמש גם לסחיטה ושייך לגזור שמא יסחט זיתים וענבים.

**▪** שו''ע [כרבה]: זיתים וענבים אסור לסחוט, יצא- אסור.
תותים ורימונים- אסור לסחוט, יצא מעצמו- מיועד לאכילה מותר, מיועד לשתייה אסור.